
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 186 

30 Απριλίου 2009 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναγκαστική απαλλοτρίωση ακινήτων για την ανέ¬ 
γερση διδακτηρίου του 1ου Νηπιαγωγείου Π. Φα¬ 
λήρου Νομού Αττικής. 1 

Χαρακτηρισμός ως μνημείου του κτηρίου του πρώ¬ 
ην σαπωνοποιείου Γεωργαντέλλη, που βρίσκεται 
στην περιοχή Ταρσανάς στο Πλωμάρι της Λέσβου, 

φερομένης ιδιοκτησίας Σαϋ Αρνον. 2 

Αρση απαλλοτρίωσης στην περιοχή Επέκτασης Γού- 

βας του Δήμου Πατρέων. 3 

Αναγνώριση και διατήρηση δημοτικής οδού που προ- 
ϋφίσταται του έτους 1923 εντός σχεδίου πόλεως 
Σκάλας Νομού Λακωνίας. 4 


ΑΠΟΦΑΣΕΙ Σ 

Αριθμ. 1033585/2068/Δ 0 010 (1) 


Αναγκαστική απαλλοτρίωση ακινήτων για την ανέγερ¬ 
ση διδακτηρίου του 1ου Νηπιαγωγείου Π. Φαλήρου 
Νομού Αττικής. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του ν. 2882/2001 (ΦΕΚ 17/Α72001) «Κώ¬ 
δικας Αναγκαστικών Απαλλοτριώσεων Ακινήτων», όπως 
ισχύει. 

2. Τις διατάξεις του ν. 3027/2002 (ΦΕΚ 153/Α72002) 
«Ρύθμιση θεμάτων Οργανισμού Σχολικών Κτιρίων, ανώ¬ 
τατης εκπαίδευσης και άλλες διατάξεις», όπως ισχύει. 

3. Το π.δ. 414/1998 (ΦΕΚ 291/Α71998) «Μετατροπή του 
Οργανισμού Σχολικών Κτιρίων σε Ανώνυμη Εταιρία και 
έγκριση του καταστατικού της». 

4. Τις διατάξεις του άρθρ. 1 του ν. 2985/2002 (ΦΕΚ 
18/Α72002). 

5. Τις διατάξεις του άρθρ.8 § 19 του ν. 3194/2003 (ΦΕΚ 
267/Α72003). 

6. Το υπ’ αριθμ. 161290/ΣΤ1/12.12.2008 έγγραψο του 
ΥΠ.Ε.Π.Θ. με το οποίο προτείνεται η απαλλοτρίωση 
έκτασης για την ανέγερση διδακτηρίου του 1ου Νηπια¬ 


γωγείου Παλαιού Φαλήρου Νομού Αττικής, με τα συνημ¬ 
μένα του από τα οποία προκύπτει ότι έχουν τηρηθεί και 
οι προϋποθέσεις του άρθρου 3 του ν. 2882/2001. 

7. Το από 11.1.2008 πρακτικό καταλληλότητας της επι¬ 
τροπής του άρθρου 18, παρ.6 του ν. 3467/2006 (ΦΕΚ 
128/Α72006), που συγκροτήθηκε νόμιμα. 

8. Την υπ’ αριθμ. 18428/608/06 (ΦΕΚ 196/ΑΑΠ/17.5.2007) 
απόφαση του Νομάρχη Αθηνών, με την οποία χαρακτη¬ 
ρίζεται ο προτεινόμενος προς απαλλοτρίωση χώρος 
ως σχολικός. 

9. Την υπ’ αριθμ. 2064 απόφαση της 416/1.10.2008 συ¬ 
νεδρίασης του Δ.Σ. της ΟΣΚ Α.Ε. (θέμα 3ο), στην οποία 
βεβαιώνεται η διαθεσιμότητα της πίστωσης. 

10. Την υπ’ αριθμ. 1666/ΔΙΟΕ89/3.1.2009 (ΦΕΚ 40/ 
Β716.1.2009) κοινή απόφαση του Πρωθυπουργού και 
του Υπουργού Οικονομίας και Οικονομικών, σχετικά με 
ανάθεση αρμοδιοτήτων στους Υφυπουργούς Οικονομίας 
και Οικονομικών, αποφασίζουμε: 

Κηρύσσουμε αναγκαστική απαλλοτρίωση για λόγους 
δημόσιας ωφέλειας και ειδικότερα για την ανέγερση 
διδακτηρίου του 1ου Νηπιαγωγείου Παλαιού Φαλήρου, 
οικοπεδικής έκτασης εμβαδού 737,57 τμ., που βρίσκε¬ 
ται στον ομώνυμο Δήμο του Νομού Αττικής, επί της 
οδού Σειρήνων 33-35 (Ο.Τ.74) και εικονίζεται με στοι¬ 
χεία Α-Β-Γ-Δ-Ε-Ζ-Η-Α και υπό κλίμακα 1:200 στο από 
Ιουλίου 2008 και με αριθμ. σχεδίου 1691 κτηματολογι- 
κό διάγραμμα - πίνακα της Ο.Σ.Κ. Α.Ε. που συνέταξε 
η τοπ./μηχ. Α. Σμύρου και θεώρησε η Προϊστ/νη της 
Δ/νσης Προγραμματισμού και Γηπέδων της ΟΣΚ Α.Ε. 
Δήμητρα Κοκολιού. 

Στην έκταση που απαλλοτριώνεται προβάλλουν δι¬ 
καιώματα κυριότητας οι Γκαραμπέτ Οβακιμιάν και Κα- 
σπαριάν Κεβόρκ. 

Η απαλλοτρίωση κηρύσσεται υπέρ και με δαπάνες της 
ΟΣΚ Α.Ε. (ΣΑΕ 047/6, έργο 1999ΣΕ04760001). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Απριλίου 2009 

Ο! ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΑΝΤΩΝΗΣ ΜΠΕΖΑΣ ΑΡΙΣΤΟΒΟΥΛΟΣ ΣΠΗΛΙΩΤΟΠΟΥΛΟΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


Αριθμ. ΥΠΠΟ/ΔΝΣΑΚ/17278/470 (2) 

Χαρακτηρισμός ως μνημείου του κτηρίου του πρώην 
σαπωνοποιείου Γεωργαντέλλη, που βρίσκεται στην 
περιοχή Ταρσανάς στο Πλωμάρι της Λέσβου, φερο- 
μένης ιδιοκτησίας Σαϋ Αρνον. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του π.δ. 63/2005 (Φ.Ε.Κ. 98/Α722.4.2005) «Περί Κω¬ 
δικοποίησης της Νομοθεσίας για την Κυβέρνηση και τα 
Κυβερνητικά Όργανα». 

β) Του π.δ. 4/2009 (ΦΕΚ Α2/8.1.2009) «περί Διορισμού 
Υπουργών». 

γ) Του ν. 3028/2002 (Φ.ΕΧ 153/Α728.6.2002) «Για την 
προστασία των Αρχαιοτήτων και εν γένει της Πολιτι¬ 
στικής Κληρονομιάς». 

δ) Του ν. 2039/1992 (Φ.Ε.Κ. 61/Α713.4.1992). «περί Κύρω¬ 
σης της Σύμβασης για την προστασία της Αρχιτεκτο¬ 
νικής Κληρονομιάς της Ευρώπης». 

ε) Του π.δ. 191/2003 (ΦΕΚ 146/Α713.6.2003) «Οργανισμός 
Υπουργείου Πολιτισμού». 

ΖΤηνυπ’αριθμ. ΥΠΠΟ/ΔΟΕΠΥ/ΤΠΟΝΥΣ/15/3696/20.1.2004 
υπουργική απόφαση «Μεταβίβαση αρμοδιοτήτων του 
Υπουργού Πολιτισμού στις Περιφερειακές....» (ΦΕΚ 70/ 
Β720.1.2004) καθώς και την υπ’ αριθμ. ΥΠΠΟ/ΔΟΕΠΥ/ 
ΤΠΟΝΥΣ/14/3698/20.1.2004 υπουργική απόφαση «Οργά¬ 
νωση και λειτουργία των Συμβουλίων του ν. 3028/2002» 
ΦΕΚ 70/Β720.1.2004). 

3. Την εισήγηση της Διεύθυνσης Νεώτερης και Σύγ¬ 
χρονης Αρχιτεκτονικής Κληρονομιάς, και τα λοιπά στοι¬ 
χεία του φακέλου. 

4. Την κατά πλειοψηφία γνωμοδότηση του Κεντρικού 
Συμβουλίου Νεωτέρων Μνημείων με αριθμό Πρακτικού 
2/22.1.2009, αποφασίζουμε: 

Χαρακτηρίζουμε ως μνημείο, σύμφωνα με τις διατά¬ 
ξεις του άρθρου 6 παρ. 1 β του ν. 3028/2002 το εναπο- 
μείναν τμήμα του κτηρίου του πρώην σαπωνοποιείου 
Γεωργαντέλλη, που βρίσκεται στην περιοχή Ταρσανάς, 
στο Πλωμάρι της Λέσβου, φερομένης ιδιοκτησίας Σάυ 
Αρνον, διότι το κτήριο έχει ιστορική αξία και τα υλικά 
κατάλοιπα του είναι αξιόλογα, με αρχιτεκτονικό και 
τεχνικό ενδιαφέρον και είναι ικανά να οδηγήσουν στην 
αποκατάσταση του μνημείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Απριλίου 2009 

Ο ΥΠΟΥΡΓΟΣ 

ΑΝΤΩΝΙΟΣ Κ. ΣΑΜΑΡΑΣ 
-♦- 

Αριθμ. 3099 (3) 

Αρση απαλλοτρίωσης στην περιοχή Επέκτασης 
Γούβας του Δήμου Πατρέων. 

Ο ΝΟΜΑΡΧΗΣ ΑΧΑΪΑΣ 

Έχοντας υπόψη: 

1. Τις διατάξεις του άρθρου 11 του ν. 2882/6.2.2001 (ΦΕΚ 
17Δ/2001) «Κώδικας αναγκαστικών απαλλοτριώσεων». 

2. Τις διατάξεις των άρθρων 10,15 και 22 του ν. 3044 
(ΦΕΚ 197Α727.8.2002 με τα οποία περιέρχεται η αρμο¬ 
διότητα τροποποιήσεων στο Νομάρχη. 


3. Το υπ’ αριθμ. 46951/961/21.2.2002 έγγραφο της Δ/ 
νσης ΝΈ. του ΥΠΕΧΩΔΕ. 

4. Το από 13.5.1988 (ΦΕΚ 553 Δ72.8.1988) π.δ. έγκρισης 
της Π.Μ. Επέκτασης του σχεδίου πόλης Πατρών στην 
περιοχή «Γούβας». 

5. Την υπ’ αριθμ. 5/1992 Πράξη Εφαρμογής για την 
περιοχή «Γούβα» του Δήμου Πατρέων. 

6. Την υπ’ αριθμ. 301/2003 απόφαση του Μονομελούς 
Πρωτοδικείο Πατρών (δημοσίευση 23.4.2003), με την 
οποία καθορίστηκε προσωρινή τιμή μονάδας αποζημί¬ 
ωσης των ρυμοτομούμενων εδαφικών τμημάτων ιδιο¬ 
κτησίας Κων/νου, Ελένης Χριστοπούλου και Δημητρίου, 
Κων/νου Τζίνη που απαλλοτριώθηκαν λόγω ρυμοτομίας, 
δυνάμει της υπ’ αριθμ. 5/1992 Πράξης Εφαρμογής στα 
Ο.Τ. 2946, 2947, 2942, 2940. 

7. Την υπ’ αριθμ. 15/2006 απόφαση του Εφετείου Πα¬ 
τρών (δημοσίευση 13.1.2006), με την οποία καθορίστηκε 
οριστική τιμή μονάδας αποζημίωσης ρυμοτομούμενων 
εδαφικών τμημάτων ιδιοκτησίας Κων/νου, Ελένης Χρι- 
στόπουλου και Δημητρίου, Κων/νου Τζίνη που απαλ¬ 
λοτριώθηκαν λόγω ρυμοτομίας, δυνάμει της υπ’ αριθμ. 
5/1992 Πράξης Εφαρμογής στα Ο.Τ. 2946, 2947, 2942, 
2940. 

8. Το υπ’ αριθμ. 52/2008 πιστοποιητικό Εφετείου Πα¬ 
τρών. 

9. Το υπ’ αριθμ. 3469/Τ15/2008 έγγραφο του Δήμου 
Πατρέων. 

10. Το υπ’ αριθμ. 16869/08/4.2.2009 έγγραφο της Δ/νσης 
Πολεοδομίας προς το ΣΧΟΠ Ν. Αχαίας. 

11. Το υπ’ αριθμ. 2/23.2.2009 πρακτικό του ΣΧΟΠ της 
Ν. Α. Αχαίας. 

Επειδή: 

1. Με το από 13.5.1988 (ΦΕΚ 553Δ72.8.1988) π.δ., με 
το οποίο εγκρίθηκε το ρυμοτομικό σχέδιο επέκτασης 
Γ ούβας του σχεδίου πόλεως Πατρών του Δήμου Πα¬ 
τρέων (Ν. Αχαίας), περιοχή στην οποία εμπίπτει και η 
ιδιοκτησία των αιτούντων (Ο.Τ. / Κ.Χ. 2946, 2947, 2942, 
2940), εδαφικά τμήματα της οποίας (εμβαδού 3.522,35 
τ.μ.) ρυμοτομούνται λόγω δημιουργίας κοινοχρήστων 
χώρων (πλατεία και δρόμοι). 

2. Με τη σύνταξη της υπ’ αριθμ. 5/1992 Πράξης Εφαρ¬ 
μογής της περιοχής Γούβας Δήμου Πατρέων, προσ¬ 
διορίσθηκαν τα προς αποζημίωση εδαφικά τμήματα 
πού κυρώθηκε με την υπ’ αριθμ. 10838/1998 απόφαση 
Νομάρχη Αχαίας εξεδόθη η υπ’ αριθμ. 312/2001 απόφα¬ 
ση Μονομελούς Πρωτοδικείου, με την οποία προσδι¬ 
ορίσθηκε προσωρινή τιμή μονάδας αποζημίωσης των 
ρυμοτομούμενων εδαφικών τμημάτων της ιδιοκτησί¬ 
ας Κων/νου, Ελένης Χριστοπούλου και Δημητρίου και 
Κων/νου Τζίνη εμβαδού 3.522,35 τ.μ. και στη συνέχεια 
η υπ’ αριθμ. 15/2006 απόφαση του Εφετείου Πατρών, 
με την οποία προσδιορίστηκε η οριστική τιμή μονάδας 
αποζημίωσης των προαναφερόμενων ρυμοτομούμενων 
εδαφικών τμημάτων. 

3. Μέχρι σήμερα δεν έχει συντελεσθεί η απαλλοτρίω¬ 
ση με την καταβολή της προβλεπόμενης αποζημίωσης 
για τα εν λόγω εδαφικά τμήματα ιδιοκτησίας Κων/νου, 
Ελένης Χριστοπούλου και Δημητρίου και Κων/νου Τζί¬ 
νη, πού περιλαμβάνεται στην υπ’ αριθμ. 5/1992 πράξη 
Εφαρμογής και έχει παρέλθει η προθεσμία του 18μή- 
νου, που προβλέπεται από την παρ. 3 του άρθρου 11 
του ν. 2882/2001 (ΦΕΚ 17Δ/2001), για τη συντέλεση της 
απαλλοτρίωσης. 

4. Με το υπ’ αριθμ. 3469/Τ15/2008 έγγραφο του Δήμου 
Πατρέων προς τη Δ/νση Πολεοδομίας. 

5. Με το υπ’ αριθμ. 16869/2008 έγγραφο της Δ/νσης 
Πολεοδομίας προς το ΣΧΟΠ Ν.Α. Αχα'ίας, ζητήθηκε η 
προβλεπόμενη γνωμοδότηση για έκδοση απόφασης, 
που να βεβαιώνει την άρση απαλλοτρίωσης στην εν 
λόγω ιδιοκτησία. 

6. Με το υπ’ αριθμ. 2/23.2.2009 πρακτικό του το ΣΧΟΠ 
της Ν.Α. Αχαΐας, γνωμοδότησε, κατά πλειοψηφία,«... υπέρ 
της άρσης απαλλοτρίωσης των ρυμοτομούμενων εδαφι¬ 
κών τμημάτων ιδιοκτησίας Κων/νου, Ελένης Χριστόπου- 
λου και Δημητρίου και Κων/νου Τζίνη», αποφασίζουμε: 

Αίρεται η απαλλοτρίωση των ρυμοτομούμενων εδαφι¬ 
κών τμημάτων ιδιοκτησίας Κων/νου, Ελένης Χριστόπου- 
λου και Δημητρίου και Κων/νου Τζίνη (εμβαδού 3.522,35 


τ.μ.) στην περιοχή Επέκτασης Γούβας του Δήμου Πατρέ¬ 
ων, όπως η εν λόγω θέση σημειώνεται στο συνοδευτικό 
της παρούσας διάγραμμα κλ. 1/500. 

Η παρούσα με το συνοδευτικό της διάγραμμα να δη- 
μοσιευθεί στην Εφημερίδα της Κυβερνήσεως, οπότε και 
αρχίζει η ισχύς της. 

Από τις δ/ξεις της παρούσης δεν προκαλείται δαπάνη 
σε βάρος του κρατικού προϋπολογισμού, ούτε αυτού 
του αρμόδιου ΟΤΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 23 Μαρτίου 2009 
Ο Νομάρχης 

ΔΗΜΗΤΡΙΟΣ ΚΑΤΣΙΚΟΠΟΥΛΟΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


Αριθμ. οικ 2425 (4) 

Αναγνώριση και διατήρηση δημοτικής οδού που προϋφί- 
σταται του έτους 1923 εντός σχεδίου πόλεως Σκάλας 
Νομού Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 

Έχοντας υπόψη: 

1. Τις διατάξεις του ν. 1032/1980 «Περί συστάσεως του 
ΥΠΕΧΩΔΕ». 

2. Το π.δ. 30/1996 (ΦΕΚ 21 Α'/2.2.1996) «Κώδικας Νομαρχια¬ 
κής Αυτοδιοίκησης» με το οποίο κωδικοποιούνται σε ενιαίο 
κείμενο οι διατάξεις περί Νομαρχιακής Αυτοδιοίκησης και 
τις μεταγενέστερες τροποποιήσεις του. 

3. Την υπ’ αριθμ. 116/28.11.2001 (ΦΕΚ 1775 Β731.12.2001) 
απόψαση του Νομαρχιακού Συμβουλίου της Ν.Α. Λακωνίας 
«Τροποποίηση και κωδικοποίηση σε ενιαίο κείμενο του Ορ¬ 
γανισμού Εσωτερικής Υπηρεσίας της Ν.Α. Λακωνίας» όπως 
τροποποιήθηκε με την υπ’ αριθμ. 195/12.12.2005 (ΦΕΚ 1893 
Β'/30.12.2005) «Τροποποίηση του άρθρου 8 του Οργανισμού 
Εσωτερικής Υπηρεσίας της Ν.Α. Λακωνίας» απόφαση του 
ίδιου Συλλογικού Οργάνου. 

4. Τις διατάξεις του ν.δ/τος 17.7.1923 «Περί σχεδίων πόλε¬ 
ων κ.λπ.» (ΦΕΚ 228 Α716.8.1923) και ειδικότερα τις διατάξεις 
του άρθρου 20. 

5. Τις διατάξεις του ν. 1577/1985 (ΦΕΚ 210 Α') όπως τροποποι¬ 
ήθηκε μεταγενέστερα με το ν. 2831/2000 (ΦΕΚ 140 Α72000). 

6. Την Εγκύκλιο - Διαταγή 20014/34/77 του Υπουργείου 
Χ.Ο.Π. που αναφέρεται στις ιδιωτικές οδούς που προϋπάρ¬ 
χουν του έτους 1923. 

7. Το υπ’ αριθμ. 46743/30.11.2006 έγγραφο του ΥΠΕΧΩΔΕ. 

8. Το π.δ. 30.4.1987 (ΦΕΚ 629Δ73.7.1987) «Εγκριση πολεοδο- 
μικής μελέτης των Οικισμών “Σκάλα” Κοινότητας Σκάλας και 
«Πανηγυρίστρα» Κοινότητας Περιστεριού (Ν. Λακωνίας)». 

9. Τις από 2.10.2002 και 19.05.2006 αιτήσεις της Σταυρού¬ 
λας Κούτουλα συζύγου Ευάγγελου Αυγουστάκη προς το 
Δήμο Σκάλας. 

10. Τις υπ’ αριθμ. 60/2003 και 130/2006 αποφάσεις του Δη¬ 
μοτικού Συμβουλίου του Δήμου Σκάλας περί αναγνωρίσεως 
της εν θέματι οδού ως προϋφιστάμενης του έτους 1923 και 
διατηρήσεως της ενόψει του γεγονότος ότι υφίστανται ιδι¬ 
οκτησίες που έχουν μοναδικό πρόσωπο στη δημοτική οδό. 

11. Τις από 30.12.2008 (αριθμ. Υπηρεσίας 10516/30.12.2008) 
και 25.2.2009 (αριθμ. Υπηρεσίας 1455/25.2.2009) αιτήσεις του 
Βασιλείου Κούτουλα με τις οποίες υποβλήθηκαν πρόσθετα 
στοιχεία για την εξέταση του αιτήματος της Σταυρούλας 
Κούτουλα συζύγου Ευάγγελου Αυγουστάκη περί αναγνω- 
ρίσεως οδού στο σχέδιο πόλεως της Σκάλας ως προϋφι- 
στάμενης του έτους 1923. 

12. Την από 13.3.2009 θετική γνωμοδότηση του ΣΧΟΠ Ν. 
Λακωνίας (Πράξη Ιη/θέμα Ιο). 

ΕΠΕΙΔΗ 

1. Με τις υπ’ αριθμ. 60/2003 και 130/2006 αποφάσεις Δημο¬ 
τικού Συμβουλίου του Δήμου Σκάλας το Συλλογικό Όργανο 
γνωμοδότησε ομόφωνα ότι ο δρόμος είναι προϋφιστάμενος 
του έτους 1923 και ότι επειδή εξυπηρετεί δομημένα ακίνητα 
πρέπει να διατηρηθεί. 

2. Ο υπό αναγνώριση δρόμος αποτυπώνεται στο τοπο- 
γραφικό υπόβαθρό της πολεοδομικής μελέτης (ΦΕΚ 629 
Δ73.7.1987) και στο διάγραμμα του κτηματολογίου ως κοι¬ 
νόχρηστος χώρος. 

3. Στο διάγραμμα (σκαρίφημα) οριοθέτησης του οικισμού 
Σκάλας του έτους 1961 (πριν ο οικισμός πολεοδομηθεΟ 
αποτυπώνεται ο υπό αναγνώριση δρόμος ο οποίος χω- 
ροθετείται εντός ορίων οικισμού που προϋφίσταται του 
έτους 1923. 

4. Από το υποβληθέν φωτογραφικό υλικό (φωτογραφία 
του 1952) φαίνεται η υπό αναγνώριση οδός καθώς και πολλά 


παλαιό κεραμοσκεπή κτίσματα που έχουν πρόσωπο σ’αυτή 
και τα οποία εξυπηρετούνται από αυτή. 

5. (α) Από την υπ’ αριθμ. 38522/23.10.1985 πράξη σύστασης 
οριζόντιας ιδιοκτησίας του Συμβολαιογράφου Σπάρτης Δη- 
μητρίου Αλικάκου (ιδιοκτησία (2)). 

(β) Από το υπ’ αριθμ. 26947/28.9.1976 προικοσύμφωνο του Συμ¬ 
βολαιογράφου Σπάρτης Δημητρίου Αλικάκου (ιδιοκτησία (1)). 

(γ) Από το υπ’ αριθμ. 26953/29.9.1976 συμβόλαιο του Συμβο¬ 
λαιογράφου Σπάρτης Δημητρίου Αλικάκου (ιδιοκτησία 11)). 

(δ) Από την υπ’ αριθμ. 33590/5.7.1980 πράξη συστάσεως 
οριζοντίου ιδιοκτησίας και διανομής ακινήτου του συμβολαι¬ 
ογράφου Σπάρτης Δημητρίου Αλικάκου ιδιοκτησία (10)). 

(ε) Από την υπ’ αριθμ. 5038/11.11.1942 πράξη δωρεάς του Συμ¬ 
βολαιογράφου Κροκεών Πέτρου Αλικάκου (ιδιοκτησία (7)), 

προκύπτει με βεβαιότητα ότι η οδός αφενός εξυπηρετεί 
πολλές ιδιοκτησίες (οικόπεδα με παλαιό κτίσματα σε αυτά 
και αδόμητα οικόπεδα) και αφετέρου ότι προϋφίσταται 
πολύ πριν το έτος 1940. 

6. Στην υπ’ αριθμ. 31755/28.8.1979 ένορκη βεβαίωση των 
Δημητρίου Κούρλα και Αναστασίου Τσακαλάκη που συ¬ 
ντάχθηκε από τον συμβολαιογράφο Σπάρτης Δημήτριο 
Αλικάκο και αφορά στο ακίνητο (10) του τοπογραφικού 
διαγράμματος αναφέρεται ότι τόσο η οδός όσο και το 
κτίσμα στο οικόπεδο προϋφίστανται του έτους 1950. 

7. Στην υπ’ αριθμ. 9101/11.12.2008 βεβαίωση του Δημάρχου Σκά¬ 
λας βεβαιώνεται ότι ο δρόμος προϋφίσταται του έτους 1923. 

8. Στην υπ’ αριθμ. 7839/11.11.2006 βεβαίωση του Δημάρχου 
Σκάλας που στηρίχθηκε στο υπ’ αριθμ. 239/12.4.1912 συμβό¬ 
λαιο του συμβολαιογράφου Κροκεών Νικολάου Χαντζάκου 
αναφέρεται ότι ο δρόμος προϋφίσταται του έτους 1923. 

9. Από τις Υ. Δηλώσεις του ν. 1599/1986 των Βασιλείου 
Γκουβούση, Ευθυμίου Λιλάκου, Κυριάκου Κούτουλα, Εμμα¬ 
νουήλ Κούτουλα και την υπ’ αριθμ. 47557/14.2.2006 ένορκη 
βεβαίωση των Γεωργίου Λεβετσοβίτη και Ιωάννη Λεϊμονίτη 
ενώπιον του Συμβολαιογράφου Σπάρτης Πέτρου Αλικάκου 
βεβαιώνεται ότι η οδός με την μορφή που υφίσταται σή¬ 
μερα προϋπάρχει πριν το 1920. 

10. Από το σύνολο των υποβληθέντων στοιχείων αλλά και 
από την αυτοψία που πραγματοποιήσαμε επιβεβαιώνεται 
ότι η οδός με την μορφή και διαστάσεις που υφίσταται σή¬ 
μερα, όπως αυτή αποτυπώνεται στο τοπογραφικό διάγραμ¬ 
μα που υπογράφεται από τον Πολιτικό μηχανικό Δημήτριο 
Καραχάλιο είναι παλαιό προϋφισταμένη του έτους 1923 και 
ότι πρέπει να διατηρηθεί καθόσον υπάρχουν ιδιοκτησίες με 
οικοδομές με πρόσωπο σε αυτή που εξυπηρετούνται μέσω 
αυτής με τους κοινόχρηστους χώρους του οικισμού και 
συνάμα οι ιδιοκτησίες αυτές δεν δύναται να τακτοποιηθούν 
ώστε να αποκτήσουν πρόσωπο σε άλλο εγκεκριμένο κοινό¬ 
χρηστο χώρο του ρυμοτομικού σχεδίου, αποφασίζουμε: 

Αναγνωρίζουμε την οδό στο οικοδομικό τετράγωνο χωρίς 
αριθμό στο ρυμοτομικό σχέδιο Σκάλας Νομού Λακωνίας, 
όπως αυτή αποτυπώνεται με την κόκκινη συνεχή γραμμή 
στο από τον Ιούλιο 2002 με κλίμακα 1:100 τοπογραφικό δι¬ 
άγραμμα που υπογράφεται από τον Πολιτικό Μηχανικό Δη- 
μήτριο Καραχάλιο και θεωρήθηκε από το Δήμο Σκάλας, ως 
προϋφιστάμενη του έτους 1923 και την διατηρούμε για τους 
λόγους που αναφέρονται στο σκεπτικό της παρούσας. 

Κάλυψη Δαπάνης: Από τις διατάξεις της απόφασης αυτής 
δεν προκαλείται δαπάνη σε βάρος του Δήμου Σκάλας ή 
του προϋπολογισμού της Ν.Α. Λακωνίας. 

Η απόφαση αυτή και το τοπογραφικό διάγραμμα που 
τη συνοδεύει να δημοσιευθούν στην Εφημερίδα της Κυ- 
βερνήσεως. 

Σπάρτη, 3 Απριλίου 2009 

Ο Νομάρχης 
ΚΩΝ/ΝΟΣ ΦΟΥΡΚΑΣ 

